《赠顾小侯》
明代·郑琰

甲第连云瞰帝城，画帘绣箔照朱甍。
新开驰道千金埒，旧领团朱七较兵。
方士房中龙虎鼎，侍儿花底凤凰笙。
燕山二月春初好，玉勒朝朝待晓莺。

作者简介：福建闽县人，字翰卿。任侠遨游闽中。工诗，词馆诸公争延致之，高文典册，多出其手。后至南京，徽州富人吴生以上宾礼遇之，每醉常骂主人为“钱虏”。吴与其兄构讼，疑琰泄其阴事，文致捕置京兆狱，瘐死狱中。有《二陬诗稿》。